Kaarlo Halttunen

Kaarlo Einari Halttunen () oli suomalainen näyttelijä, joka loi huomattavan uran Helsingin Kansanteatterissa ja Suomen Kansallisteatterissa vuodesta 1952 alkaen. Halttunen oli vivahteikas luonnenäyttelijä, ja hänen roolitulkintaansa kuvattiin usein ”kokonaisuutta sitovaksi voimaksi”. Halttunen syntyi Lappeenrannassa kirjaltaja Kaarle Halttusen ja näyttelijä Maija Parviaisen perheeseen. Jo kuusivuotiaana hän esiintyi näytelmien avustajarooleissa. Halttunen kävi Suomen Näyttämöopiston 1932–34 ja näytteli sen jälkeen Turussa, Viipurissa ja Tampereella. Sotien jälkeen hänet kiinnitettiin Helsingin Kansanteatteriin ja vuonna 1952 Suomen Kansallisteatteriin, jossa hän työskenteli eläkkeelle jäämiseensä asti. Halttusen luonnehtimiskykyä kiitettiin jo uran alkuaikoina Turun Teatterin näytelmässä Pyhä Johanna (1937), jossa hän oli Ranskan kuninkaana. Viipurissa ja Tampereella Halttunen oli operettien sankari, ja hänen rooleihinsa kuuluivat muun muassa Jääkärin morsiamen Isak ja Masurkan Kasimir. Erityistä kiitosta hän sai roolistaan Ukko Rotteeruksena Ilmari Turjan näytelmässä Tuomari Martta. Halttusen muita merkittäviä töitä olivat muun muassa Seitsemän veljeksen Eero vuonna 1936 ja Aapo 1946, Karamazovin veljesten Smerdjakov, Huomenna hän tulee -näytelmän Vladimir ja Vanja-enon Telegin. Hän jäi Kansallisteatterista eläkkeelle vuonna 1976. Halttunen esiintyi kaikkiaan 62 elokuvassa vuosien 1933–1973 aikana. Hän teki tunnetuimmat suorituksensa Edvin Laineen elokuvissa Niskavuoren Heta (1952), Tuntematon sotilas (1955), Vieras mies (1957), Täällä Pohjantähden alla (1968) ja Pohjantähti (1973). Halttusella oli myös pääosa Jack Witikan elokuvassa Mies tältä tähdeltä (1958). Hän sai Pro Finlandia -mitalin vuonna 1959. Halttunen avioitui näyttelijä Hilkka Helinän kanssa kesällä 1939, jolloin molemmat olivat Viipurin Kaupunginteatterin näyttelijöitä. Talvisodan jälkeen kumpikin sai kiinnityksen Tampereelle. Pariskunnalla oli kolme lasta: Pekka Kaarlo (1941–1985), Marjukka Hilkka (s. 1942) ja Elina Johanna (s. 1952). Marjukka Halttunen on vanhempiensa tavoin näyttelijä ja Elina Halttunen näyttelijä-käsikirjoittaja. Halttunen on haudattu poikansa ja vaimonsa viereen Hietaniemen hautausmaan uurnalehtoon Helsinkiin. == Filmografia == Vuosi Elokuva Rooli 1933 Ne 45000 ylioppilas sivuhuoneessa 1938 Elinan surma Laukon huovi 1939 Rakuuna Kalle Kollola luutnantti Ora 1940 Kyökin puolella Veikko 1942 Kuollut mies rakastuu Pedro, Lopezin sihteeri 1945 Valkoisen neilikan velho lääkäri 1945 Vuokrasulhanen Pentti, Erkin toveri 1945 Kolmastoista koputus Lasse Mäkelä, Maduran 2. perämies 1946 Viikon tyttö Yrjö 1948 Sankari kuin sankari Jalmari Laivio, ”Janne” 1948 Toukokuun taika tavaratalon osastopäällikkö 1948 Ihmiset suviyössä tohtori 1948 Ruusu ja kulkuri säestäjä Eliasson 1948 Neljästoista vieras kamreeri 1949 Kanavan laidalla Kaapro, pelimanni 1949 Kalle-Kustaa Korkin seikkailut gigolo 1950 Orpopojan valssi 1. mies Helikonin katsomossa 1950 Maija löytää sävelen isoisä 1950 Tanssi yli hautojen Speranski 1951 Gabriel, tule takaisin! pastori 1951 Lakeuksien lukko Sameli, työmies 1951 Radio tekee murron Leo Rikhard Laakso, radioamatööri 1951 Pitkäjärveläiset Yrjö, Sikalan isäntä 1952 Kulkurin tyttö metsänvartija Tohko 1952 Yhden yön hinta Ville 1952 Niskavuoren Heta Akusti Harjula 1952 Yö on pitkä komisario Laine 1952 Radio tulee hulluksi ääniteknikko Leo Laakso 1952 Mitäs me taiteilijat Olympos-teatterin johtaja 1952 Tervetuloa aamukahville radioteknikko Vuosi Elokuva Rooli 1953 Se alkoi sateessa Tornionjokilaakson nimismies, Vuokon setä 1953 Jälkeen syntiinlankeemuksen maisteri Harjula 1954 Morsiusseppele ekspeditööri 1954 Kovanaama Eemeli, kokki 1954 Kasarmin tytär tykkimies Tuppurainen 1954 Mä oksalla ylimmällä tohtori Himmelschein 1954 Herrojen Eeva tuomari Lasse Lehtinen 1955 Tuntematon sotilas Rahikainen 1955 Lähellä syntiä komisario Juuso Vehviläinen 1955 Pastori Jussilainen Janne, renki 1956 Silja – nuorena nukkunut Salmeluksen Kustaa 1956 Yhteinen vaimomme tuomari Korteoja 1956 Viisi vekkulia lehtimies Hermanni Kultala 1957 Vieras mies insinööri Alfred Jönsson 1957 Herra sotaministeri maanviljelijä Anselmi Järvinen, Kallen isä 1957 1918 – mies ja hänen omatuntonsa patruuna Bro 1958 Verta käsissämme Toivo Hietari 1958 Mies tältä tähdeltä Eero Koskinen 1958 Niskavuoren naiset tohtori 1958 Kahden ladun poikki Tupamäen isäntä 1959 Kovaa peliä Pohjolassa konsuli Hansen 1960 Skandaali tyttökoulussa professori Karl Stobenius 1961 Minkkiturkki Evert, Vanhuuseläkelaitoksen pääjohtaja 1961 Pikku Pietarin piha kellomestari 1962 Ihana seikkailu tohtori 1962 Yksityisalue tohtori Carlstedt 1963 Totuus on armoton kunnanlääkäri Hela 1968 Täällä Pohjantähden alla Leppäsen Preeti 1973 Pohjantähti Leppäsen Preeti == Lähteet == == Aiheesta muualla == * Luokka:Suomalaiset näyttelijät Luokka:Pro Finlandia -palkitut Luokka:Jussi-palkinnon saajat Luokka:Vuonna 1909 syntyneet Luokka:Vuonna 1986 kuolleet